laion/Wikipedia-Exotic huggingface dataset:
האיטים פולנים

האיטים פולנים הם תושבי האיטי, שמוצאם פולני. קזאלה, כפר קטן כ-45 קילומטר מפורט-או-פרנס, נחשב למרכז של הקהילה הפולנית בהאיטי, וישנם כפרים נוספים. בקזאלה התיישבו צאצאים של חברי הלגיון הפולני, יחידות ששירתו בצבא הצרפתי, שהצטרפו לעבדים במרד העבדים בהאיטי. ההערכה היא כי כ-400 עד 500 מהפולנים הללו התיישבו בהאיטי בתום המרד. הם קיבלו מעמד מיוחד מז'אן-ז'אק דסאלין, קיסר האיטי, ואזרחות מלאה. בשנת 1802 הוסיף נפוליאון ללגיון הפולני כ-5,200 איש לעזרת הכוחות הצרפתיים שנשלחו לסן דומנג כדי לדכא את מרד העבדים. לחלקם נאמר שיש בסן דומינג מרד של אסירים. לאחר שהגיעו, נודע להם כי הצרפתים מנסים לדכא מרד של אפריקאים מקומיים שנלחמים למען חירותם. ככלל, פולנים רבים האמינו שאם הם יילחמו למען צרפת, נפוליאון בונפרטה יגמול להם על ידי השבת עצמאות פולין. הרבה מהחיילים הפולנים עזבו את הצבא הצרפתי והצטרפו למורדים. לאחר שהאיטי קיבלה את עצמאותה, דסאלין הורה שלא לטבוח בפולנים, כמו שטבחו בשאר הלבנים האיטי. הוא העניק לפולנים סיווג כשחורים בהאיטי, והעניק להם אזרחות האיטית מלאה. דאסלין כינה את העם הפולני "הכושים הלבנים של אירופה", מה שנחשב אז לכבוד גדול, שמשמעותו אחווה בין הפולנים להאיטים. צאצאי הפולנים בהאיטי היו איכרים כמו הרוב הגדול של התושבים באי. עשרות שנים מאוחר יותר, באמצע המאה ה-20, פרנסואה דובליה, נשיא האיטי שהיה ידוע בדעותיו הלאומיות ולמען השחורים, השתמש באותו מושג של "כושים לבנים אירופיים" תוך שהוא מתייחס לעם הפולני. בתקופתו של דובליה, הפכה העיירה הקטנה קזאלה למעוז קומוניסטי, וצעירים רבים ממנה התעמתו עם משטרו של דובליה. ב-29 במרץ 1969 התרחש טבח קזאלה, ע״י טונטון מקוט שתקף את הכפר. בטבח נרצחו 23 צעירים, נאנסו נשים, ונפצעו רבים. בשנת 1983, ביקר האפיפיור יוחנן פאולוס השני בהאיטי. הוא הזכיר כיצד הפולנים תרמו למרד העבדים שהוביל לעצמאותה של האיטי. Zena, THROUGH ZENA'S EYES - BLACK HISTORY MONTH 2011: Feb. 17 – Polish Haitians: How They Came to Be, THROUGH ZENA'S EYES - BLACK HISTORY MONTH 2011, ‏2011-02-17 Sebastian Rypson, “Being Poloné in Haiti: Origins, Survivals, Development, and Narrative Production of the Polish Presence in Haiti” Haiti Cherie, Haiti Chérie: Polish descendants in Haiti., Haiti Chérie, ‏2012-12-10
דמאסו ברנגר

דָמָאסוֹ בֵּרֶנְגֵּר יְיָ פוּסְתֶה, הרוזן הראשון משָׁאוּאֶן (בספרדית: Dámaso Berenguer y Fusté, I conde de Xauen;‏ 4 באוגוסט 1873 – 19 במאי 1953) היה איש צבא ופוליטיקאי ספרדי, שליט ספרד בין ינואר 1930 לפברואר 1931. ברנגר ירש את ראש ממשלת ספרד, מיגל פרימו דה ריברה, בהנהגת הדיקטטורה הספרדית בחסות אלפונסו השלושה עשר, מלך ספרד. במהלך תקופת שלטונו של ברנגר ירדה התמיכה בממשלה ובמלוכה בכלל. חודשיים לאחר התפטרותו של ברנגר מראשות הממשלה נפלה הרסטורציה הספרדית עם הכרזת הקמתה של הרפובליקה הספרדית השנייה. תקופת שלטונו של ברנגר ידועה בכינוי: "הדיקטטורה הקלה" (Dictablanda). דמאסו ברנגר נולד בסאן חואן דה לוס רמדיוס, קובה בתקופת שלטון האימפריה הספרדית, ב-1873. ברנגר החל בקריירה צבאית בשנת 1889, ושירת בקובה ומרוקו הספרדית, וקודם לדרגת גנרל בשנת 1909. הוא מונה להיות שר המלחמה בשנת 1918 כאשר לאחר פרק זמן ארוך החלו גורמים רבי השפעה בתוך הצבא להביע את עמדותיהם הפוליטיות. לאחר מכן שימש כנציב עליון במרוקו, אך הואשם באחריות על הכישלון הצבאי במלחמת הריף ב-1921 והוצא משירות פעיל. בשנת 1924 הוא מונה לראש המשמר הצבאי של אלפונסו השלושה עשר, מלך ספרד. שנה קודם לכן התקיימה הפיכה צבאית שהעלתה לשלטון את מיגל פרימו דה ריברה בהנהגת משטר דיקטטורי חדש שנועד תחילה להשיב יציבות שלטונית בעבור ספרד. עם סיום הדיקטטורה של מיגל פרימו דה ריברה, מינה המלך אלפונסו השלושה עשר את ברנגר לראש ממשלת ספרד, בתקווה כי יוכל להשיב את השלטון החוקתי שקדם לדיקטטורה הצבאית. רוב המפלגות הפוליטיות האשימו את המלך בכך שהתיר את הדיקטטורה, והרפובליקנים, הסוציאליסטים והשמאל הבדלני בקטלוניה דרשו ממנו להתפטר. ברנגר ניסה לפתור את הסכסוך מינואר עד דצמבר 1930 אך ללא הצלחה. בהמשך אף פרץ מרד צבאי בג'אקה, חבל אראגון, נגד שלטונו של ברנגר. ברנגר התפטר מתפקידו ב-14 בפברואר 1931, אך כיהן כשר המלחמה תחת יורשו, האדמירל חואן באוטיסטה אזנר-קבנאס. לאחר שבבחירות המקומיות באפריל 1931 ניצחו המועמדים הרפובליקניים ברוב הערים הגדולות, אלפונסו השלושה עשר עזב את המדינה לגלות בממלכת איטליה בהערכה כי לא יוכל עוד להסתמך על תמיכת הצבא. יומיים לאחר הבחירות הוכרז על ההקמה של הרפובליקה הספרדית השנייה אשר החליפה את מלוכת הרסטורציה הספרדית. הרפובליקנים קיבלו את השלטון, וברנגר נכלא בידי המשטר הרפובליקני החדש. בשנת 1935 ניתנה לו חנינה מידי ממשלת אלחנדרו לרו. בשנת 1946 פרסם ספר אודות ממשלו בו ניסה להצדיק את מהלכיו הפוליטיים. ברנגר נפטר במדריד, המדינה הספרדית, ב-1953. מדיה וקבצים בנושא דמאסו ברנגר בוויקישיתוף דמאסו ברנגר, באתר אנציקלופדיה בריטניקה (באנגלית) דמאסו ברנגר, באתר "Find a Grave" (באנגלית) דמאסו ברנגר, באתר האקדמיה המלכותית להיסטוריה (בספרדית)
אייווייס

אייווייס (באנגלית: Aiways) היא יצרנית מכוניות חשמליות, שבסיסה בשאנגחאי שבסין. היא הוקמה על ידי פֿוּ צְ'יָאנְג וגוּ פֶנְג בשנת 2017. היא הוקמה בשנת 2017 על ידי גוּ פֶנְג ופֿוּ צְ'יָאנְג לשעבר מנהל המכירות של וולוו. בתערוכת הרכב הבינלאומית של ז'נבה במרץ 2019 הציגה אייווייס את המכונית הראשונה שלה, אייווייס U5. באפריל 2021 הציגה את הדגם השני שלה, אייווייס U6. בנובמבר 2018 לפני הצגת אייווייס U5 אושרה מכירת אייוייס U5 באירופה, ובכך החלה החברה את המכירות הראשונות שלה. כרגע (2023) היא מוכרת את רכביה באירופה, בישראל ובסין. במרץ 2021 השיקה קבוצת בליליוס את מותג אייווייס בישראל. ביוני 2021 השיקה אייווייס מתחם פופ-אפ בקניון שבעת הכוכבים בהרצליה, ובכך פרסמה את המותג בישראל לאחר שנמכרו כ-100 יחידות מה-U5. גומפרט אייווייס אוטומוביל היא חברה הבת של אייווייס שמייצרת מכונית על חשמלית. אייווייס U5 פנים ה-U5 מדיה וקבצים בנושא אייווייס בוויקישיתוף אתר האינטרנט הרשמי של אייווייס (בסינית) אייווייס, ברשת החברתית פייסבוק אייווייס, ברשת החברתית אקס (טוויטר) אייווייס, ברשת החברתית אינסטגרם אייווייס, ברשת החברתית LinkedIn אייווייס, סרטונים בערוץ היוטיוב אייווייס, ברשת החברתית LinkedIn סרטונים בערוץ של אייווייס, באתר יוטיוב Shirouzu, Norihiko (2020-09-25). "Electrified by Tesla, Chinese startups are on the charge". Reuters (באנגלית). נבדק ב-2021-02-05. "EV Startup Aiways Said to Seek Funds at $2 Billion Value". Bloomberg.com (באנגלית). 2021-01-21. נבדק ב-2021-02-05. "沃尔沃任命付强为中国销售公司总裁/CEO_汽车_凤凰网". auto.ifeng.com. נבדק ב-2021-02-05. אייווייס U6 נחשף - קרוסאובר קופה חשמלי, באתר קארטיוב, ‏30 באפריל 2021 "Chinese EV Aiways U5 approved for the EU market". אייווייס - נתוני מכירות באירופה, באתר carsalesbase אייווייס - נתוני מכירות בסין, באתר carsalesbase מותג רכב חשמלי חדש בישראל: איווייז U5 - מחיר החל מ-157,500 שקל, באתר קארטיוב, ‏16 במרץ 2021 איווייז משיקה מתחם פופ-אפ בקניון שבעת הכוכבים בהרצליה, באתר קארטיוב, ‏10 ביוני 2021 אייווייס - נתוני המכירות בישראל, באתר קארזון Gerd Stegmaier,Marcel Sommer (2020-03-12). "Elektro-Supersportwagen mit Methanol-Brennstoffzelle: Gumpert Nathalie startet mit Sonderserie". auto-motor-und-sport.de.
קרולינה פיהלגס

קרולינה פיהלגס (באסטונית: Carolina Pihelgas; נולדה ב-24 בפברואר 1986) היא משוררת ומתרגמת אסטונית. פיהלגס גרה כיום בטרטו, עיר במזרח אסטוניה שבאוניברסיטה שלה למדה אנתרופולוגיה ומדע הדתות. היא מפורסמת בארצה לא רק הודות לשירתה שזיכתה אותה בפרסים רבים, אלא ידועה גם כמתרגמת מוכשרת ופורייה ממגוון שפות ובכללן אנגלית, דנית, יוונית, נורווגית, ספרדית, קטלאנית ושוודית. פיהלגס עובדת כיום כעורכת ראשית בכתב עת ספרותי נודע, ובה בעת היא גם עורכת לשון בכתב עת לענייני תרגום. היא עוסקת גם בעריכת אסופות של שירה מתורגמת משפות רבות לאסטונית. לפי שעה פרסמה היוצרת שבעה ספרי שירה: "טביעת האצבע" (2006), "קולות הבוקעים מן היער" (2010), "התגברות האושר" (2011), "המכתב מהבית" (2014), "זוטות בעלטה" (2017), "אור בתוך האבן" (2019) ו"הרוח לא נשבה עוד נגד איש" (2020). עשרה משיריה התפרסמו בתרגום לעברית בספר כובעים וכפפות, אסופה לשירה אסטונית שערך ותרגם רמי סערי. אנתולוגיה זאת ראתה אור בהוצאת כרמל בשנת 2021. 2006 - Sõrmemuster 2010 - Metsas algavad hääled 2011 - Õnnekangestus 2014 - Kiri kodust 2017 - Pimeduse pisiasjad 2019 - Valgus kivi sees 2020 - Tuul polnud enam kellegi vastu. רמי סערי (עורך ומתרגם), כובעים וכפפות – אסופת משוררים אסטונים צעירים, הוצאת כרמל, 2021, עמודים 109–120. מדיה וקבצים בנושא קרולינה פיהלגס בוויקישיתוף "כל החיים לומדים", שיר מאת קרולינה פיהלגס בתרגום רמי סערי מאסטונית לעברית קרולינה פיהלגס, Young Poets - Vakxikon.gr Media & Publishing Group, 2 בנובמבר 2019 sarit, קָרוֹלִינָה פִּיהֶלְגָס, באתר nilly dagan
טולבגיה

טולבגיה (שם מדעי: Tulbaghia) נקרא גם שום הבר או שום אפריקאי, הוא סוג של צמח בעל פרחים ממשפחת הנרקיסיים. זהו אחד משני סוגים יחידים בשבט טולבגים שתחת תת-משפחת השומים. הסוג נקרא על שם רייק טולבאג, מושל כף התקווה הטובה בין השנים 1751 ל-1771. מרבית המינים הם אנדמיים למחוז הכף המזרחי בדרום אפריקה. טולבגיה הוא סוג של גאופיט רב-שנתי עשבוני פורח, המלבלב מהאביב עד הסתיו. העלים סרגליים, ארוכים, צרים וזקופים, גדלים לאורך של כ-40 סנטימטרים וצומחים מבסיס בצל. התפרחת סוככנית, הניצן פורח בקצה שדרת תפרחת היוצאת ממרכז הצמח ומתנשאת לגובה של כ-1.5 מטרים. הפרחים בצורת משפך או צינור, בגוונים של ורוד עד סגול לילכי ולבן. לכל פרח שישה עלי גביע צרים. מאפיין נוסף של הסוג הוא עטרה מורמת במרכז הפרח בדומה לנרקיס. כמאפיין רבים מהנמנים במשפחת השומים, העלים משחררים ריח של שום במגע איתם ומכאן שמו הנפוץ. הפקעות והעלים אכילים. Tulbaghia acutiloba Harv. – בוטסואנה, לסוטו, אסוואטיני, דרום אפריקה Tulbaghia aequinoctialis Welw. ex Baker – אנגולה Tulbaghia alliacea L.f., syn. Tulbaghia affinis – בוטסואנה, זימבבואה, זמביה, דרום אפריקה. Tulbaghia calcarea Engl. & Krause – נמיביה. Tulbaghia cameronii Baker – קמרון, הרפובליקה הדמוקרטית של קונגו, טנזניה, מלאווי, מוזמביק, זמביה, זימבבואה, נמיביה Tulbaghia capensis L. – כף התקווה הטובה. Tulbaghia cernua Fisch. – בוטסואנה, לסוטו, דרום אפריקה. Tulbaghia coddii Vosa & R.B.Burb. – מפומלנגה. Tulbaghia cominsii Vosa – כף התקווה הטובה Tulbaghia dregeana Kunth – כף התקווה הטובה. Tulbaghia friesii Suess. – הר ניאנגני במוזמביק וזימבבואה. Tulbaghia galpinii Schltr. – כף התקווה הטובה. Tulbaghia leucantha Baker – בוטסואנה, לסוטו, אסוואטיני, דרום אפריקה, זמביה, זימבבואה, נמיביה. Tulbaghia ludwigiana Harv. – אסוואטיני, דרום אפריקה. Tulbaghia luebbertiana Engl. & Krause – נמיביה. Tulbaghia macrocarpa Vosa – זימבבואה. Tulbaghia montana Vosa – כף התקווה הטובה. Tulbaghia natalensis Baker – כף התקווה הטובה, קוואזולו-נטאל Tulbaghia nutans Vosa – מפומלנגה. Tulbaghia pretoriensis Vosa & Condy – חאוטנג. Tulbaghia rhodesica R.E.Fr. – טנזניה, זמביה. Tulbaghia simmleri Beauverd – הכף הצפוני. Tulbaghia tenuior K.Krause & Dinter – כף התקווה הטובה, נמיביה. Tulbaghia transvaalensis Vosa – לימפופו, קוואזולו-נטאל Tulbaghia verdoornia Vosa & R.B.Burb. – כף התקווה הטובה. Tulbaghia violacea Harv. – Society garlic – כף התקווה הטובה, קוואזולו-נטאל; התאקלם היטב בטנזניה ומקסיקו. Tulbaghia simmleri tulbaghia violacea Tulbaghia fragrans Tulbaghia capensis Tulbaghia violacea עטרת הפרח השם טולברגיה ניתן למספר מינים שבעבר נחשבו קרובים לסוג, אך כיום נחשבים מתאימים יותר לסוג אגפנתוס. Tulbaghia africana - אפנתוס אפריקאי. Tulbaghia heisteri - אפנתוס אפריקאי. Tulbaghia minor – אפנתוס אפריקאי. Tulbaghia praecox - אגפנתוס פריקוקס. מדיה וקבצים בנושא טולבגיה בוויקישיתוף טולבגיה, באתר ITIS (באנגלית) טולבגיה, באתר NCBI (באנגלית) טולבגיה, באתר האנציקלופדיה של החיים (באנגלית) טולבגיה, באתר Tropicos (באנגלית) טולבגיה, באתר GBIF (באנגלית) טולבגיה, באתר IPNI (באנגלית)
אדובי אינדיזיין

אדובי אינדיזיין (Adobe InDesign) היא תוכנת הוצאה לאור שולחנית מאת חברת אדובי מערכות (Adobe Systems). אדובי מוכרת את אינדיזיין יחד עם כלי העיצוב שלה כדוגמת אדובי אילוסטרייטור (Adobe Illustrator) ואדובי פוטושופ (Abobe Photoshop). משתמשי אינדיזיין יכולים לייצא מסמכים בפורמט PDF – פורמט מסמך נייד, ובפורמט epub המיועד לקורא ספרים אלקטרוני. התוכנה מציעה תמיכה בשפות רבות וביניהן בעברית. זוהי תוכנת ההוצאה לאור הראשונה התומכת ביוניקוד (Unicode) לעיבוד תמלילים ובטיפוגרפיה המתקדמת של גופני אופן-טייפ (OpenType Fonts). בנוסף מבדלים אותה יכולות השקיפות המתקדמות שלה, וכן הדמיון הממשקי הרב בין אילוסטרייטור ובין פוטושופ. בנוסף מגרסה CS3, ניתן לייצא את הדפים מ-InDesign לפורמט HXML ב-Adobe Dreamweaver, עקב רכישת Macromedia אשר הפכה את שיתוף הפעולה בין התוכנות לפשוט. ככל תוכנות העיצוב של אדובי, ניתן לתפעל את אינדיזיין באמצעות סקריפטים. אינדיזיין תומכת בשפות הסקריפט הבאות: אקשן סקריפט עבור פלטפורמת מאק; VBA עבור פלטפורמת וינדוס; ו-java script כשפה חוצה פלטפורמות. עד סוף שנות התשעים פריהנד- Freehand שלטה ברוב שוק ההוצאה לאור בארץ, אולם החל מראשית שנות ה-2000, חדרה InDesign יותר ויותר, בעקבות הפיתוח המתקדם שלה, ובמיוחד עקב העובדה שמאז 2005 הופסק הפיתוח של פריהנד לחלוטין לאחר רכישת מקרומדיה על ידי אדובי. סיומת קובץ = indd. קורא קבצים בסיומות = indd, indl, indt, indb, inx, idml, pmd, xqx, qxd קובץ חדש = indd, indt מייצא קבצים מסוג = pdf, idml, icml, eps, jpg, png, txt, xml, rtf InDesign 1.0 הושקה ב־31 באוגוסט 1999 InDesign 1.5 הושקה בראשית 2001 InDesign 2.0 הושקה בינואר 2002 (ימים ספורים לפני קווארק אקספרס). (InDesign CS (3.0 הושקה באוקטובר 2003 (InDesign CS2 (4.0 הושקה במאי 2005 (InDesign CS3 (5.0 הושקה במרץ 2007 (InDesign CS4 (6.0 הושקה בספטמבר 2008 (InDesign CS5 (7.0 הושקה באפריל 2010 (InDesign CS5.5 (7.5 הושקה באפריל 2011 (InDesign CS6 (8.0 הושקה באפריל 2012 (InDesign CC (9.2 הושקה בינואר 2014 (InDesign CC 2014 (10 הושקה ביוני 2014 InDesign CC 2017 InDesign CC 2018 הושקה באוקטובר 2017 InDesign CC 2019 InDesign CC 2020 InDesign CC 2021 InDesign CC 2022 (18) InDesign CC 2023 הושקה באוקטובר 2022 מדיה וקבצים בנושא אדובי אינדיזיין בוויקישיתוף אתר האינטרנט הרשמי של אדובי אינדיזיין (באנגלית) InDesign.tips - טיפים ומדריכים לתכנת אינדיזיין האתר של שלומית הימן - טיפים לתכנת אינדיזיין קורס אינדיזיין - בצלאל - לימודי חוץ והמשך
נשלים את הכל

נשלים את הכל הוא הסינגל השלישי של הזמר הישראלי רביב כנר. את השיר הוציאה לאור חברת התקליטים טדי הפקות, ב-11 ביולי 2021, כסינגל השלישי של אלבום הבכורה שלו "רסיסים". את מילות השיר חיברה קרן פלס לצד אבי אוחיון. "נשלים את הכל" הוא שיר אהבה, שמחזק ומאדיר את מערכת היחסים בקשר רומנטי. השיר מתמקד בתלאותיה ובנקודות השבירה במערכת היחסים, אך מסתיים בנימה אופטמית, המשדרת חוסר ויתור לאהבה. הווידאו קליפ של השיר צולם בחורשת יער, ובוים על ידי רועי ברקוביץ'. לדף השיר באתר הספרייה הלאומית משלים את הכל: סינגל חדש מתוך אלבום הבכורה של רביב כנר, באתר פרוגי, 11 ביולי 2021 השיר "בית משוגעים" של רן דנקר הוא שיר השנה של גלגלצ ו-וואלה, באתר וואלה, 5 בספטמבר 2021
איפה את היום

איפה את היום הוא הסינגל הרביעי של הזמר-יוצר הישראלי אור עמרמי ברוקמן. את השיר הוציאה לאור חברת התקליטים טדי הפקות, ב-12 ביולי 2021, כסינגל השלישי מתוך אלבום הבכורה שלו. את מילות השיר חיבר אור עם יהל דורון. "איפה את היום" הוא שיר אהבה המתמקד במערכת היחסים של אור ובת זוגו לשעבר. את הקליפ לשיר ביימו טל יצחקניא ואופיר לייבוביץ'. בקליפ השתתפה כוכבת הטיקטוק הישראלית נועה בוג. ב-20 בספטמבר 2021 הוציא עמרמי גרסה אקוסטית לשיר. מבקר המוזיקה הישראלי יוסי חרסונסקי שיבח את קולו של אור, ומאידך, ציין לרעה את מילות השיר. ”טקסט נשמע יותר גיבוב של מילים על הנושא מאשר שיר אמת”, כתב בביקורת. אור עמרמי ברוקמן - איפה את היום באתר יוטיוב אור עמרמי ברוקמן - איפה את היום (אקוסטי) באתר יוטיוב לדף השיר באתר הספרייה הלאומית ממשיך לכבוש: אור עמרמי מציג את "איפה את היום", באתר ‏מאקו‏, 12 ביולי 2021 אור עמרמי ברוקמן איפה את היום, באתר של יוסי חרסונקי
מריט מקם

מריט מקם (באנגלית: Merritt Mechem; 10 באוקטובר 1870 – 24 במאי 1946) היה פוליטיקאי אמריקאי, שכיהן כמושלה החמישי של מדינת ניו מקסיקו. מקם נולד באוטווה, שבקנזס, להומר ומרתה מקם. בנעוריו, למד מקם באוניברסיטת קנזס ובאוניברסיטת אוטווה. בשנת 1893, החל לעסוק בעריכת דין במשך עשר שנים, ובעדן, פתח ב-1903 משרד עורכי דין בטוקומקרי, ניו מקסיקו. בין השנים 1905–1909 מונה מקם על ידי מושל טריטוריית ניו מקסיקו, מיגל אנטוניו אוטרו, לתובע ההכללי של מחוזות קוואי (Quay County, New Mexico) וגוואלופ (Guadalupe County, New Mexico). בין השנים 1909–1911, מונה לחבר במועצה המקומית של ניו מקסיקו. באותה שנה, מונה מקם על ידי נשיא ארצות הברית ויליאם הווארד טאפט, לשופט בית המשפט העליון של ניו מקסיקו. לאחר מכן, שימש כשופט המחוזי של סוקורו (Socorro, New Mexico), תפקיד בו כיהן עד שנת 1920. בשנת 1920 התפקד מקם למפלגה הרפובליקנית. מקם הפך למועמד מטעם המפלגה בבחירות למושלות המדינה. בתום ספירת הקולות, מקם הוכרז כזוכה. הוא הושבע לתפקיד המושל ב-1 בינואר 1921. בסיום כהונתו, ב-1 בינואר 1923, החליט מקם לא להתמודד לקדנצייה שנייה. בשנת 1923 פתח מקם משרד משפטי באלבקרקי, שם עבד עד יום מותו. "The Republican Candidate" The Rio Grande Republic September 16, 1920 page 2, Bronson Printing Company, Las Cruces, NM
דודרשטאדט

דודרשטאדט (בגרמנית: Duderstadt) היא עיר בת כ-20 אלף תושבים בגרמניה. היא מהווה מרכז של החלק הצפוני של אייכספלד. העיר מוזכרת לראשונה בשנת 929. העיר העתיקה כוללת מספר רב של בניינים ששרדו עד היום, במיוחד לאורך רחוב השוק לרבות כנסיות מהמאה ה-13. מגדל שמירה נבנה בשנת 1343 ונבנה מחדש לאחר שרפה שהתרחשה בשנת 1424. בניין העירייה נבנה בשנת 1302 תוך הרחבה בשנת 1674. העיר הפנימית מוקפת בחומה באורך של כ-4 ק"מ שנבנתה במהלך תחילת המאה ה-16. בעיר ממוקם מטה ומפעל ראשי של חברת אוטו בוק, שנמנה עם מרכזי תעסוקה עיקריים של העיר. העיר הייתה ממוקמת קרוב לגבול עם גרמניה המזרחית ובאזור הגבול לשעבר הוקם מוזיאון המתאר את התקופה וסידורי הביטחון בגבול. מדיה וקבצים בנושא דודרשטאדט בוויקישיתוף אתר האינטרנט הרשמי של דודרשטאדט (בגרמנית) דודרשטט (גרמניה), דף שער בספרייה הלאומית
אהוד לביא

אהוד לביא (נולד ב-21 בספטמבר 1959) כיהן כסגן ראש המוסד למודיעין ולתפקידים מיוחדים. לביא נולד וגדל בשכונת צהלה. עם גיוסו לצה"ל בשנת 1977 התנדב לביא לקורס טיס, אך נשר ממנו ועבר לחיל השריון. בשריון עבר הכשרה כלוחם וקורס מפקדי טנקים. לאחר קורס קציני שריון שירת כמפקד מחלקה. במלחמת לבנון הראשונה לחם כמפקד פלוגה בחטיבה 211. לאחר שחרורו מצה"ל השלים לביא תואר ראשון בלימודי המזרח התיכון וגויס למוסד למודיעין ולתפקידים מיוחדים ועשה את שירותו המבצעי באגף "צומת", המפעיל את קציני האיסוף ואת רשת הסוכנים של המוסד. עמד בראש אגף "קיסריה". בשנים 2015–2018 שימש כסגן ראש המוסד, ולקח חלק במבצע גניבת ארכיון הגרעין האיראני, בנוסף שימש כראש מינהלת המבצעים במוסד. לאחר סיום תפקידו במוסד, הצטרף לביא כדירקטור חיצוני לחברת "אמת מחשוב" ולחברת הנכסים הדיגיטליים "טקטונה", וכן התמנה לחבר בוועד המנהל של תנועת הנוער "כנפיים של קרמבו". ב-2022 נטל חלק בקבוצה שרכשה את השליטה בחברת נירוסטה צפון ומונה ליו"ר החברה. מתגורר במושב אביגדור. נדב איל, סגן ראש המוסד הפורש: "השורה התחתונה - ניהול לא טוב, גם בקורונה וגם בגרעין", באתר ynet, 4 במרץ 2021 נדב אייל, "בלעדי: סגן ראש המוסד הפורש שובר שתיקה", ידיעות אחרונות מוסף "7 ימים", 5 במרץ 2021. יוסי מלמן, הדברים שא' לא היה צריך לומר והדברים שטוב שנאמרו, באתר הארץ, 9 במרץ 2021. סוניה גורודיסקי‏, מנכ"לית האוצר, מנכ"ל פסגות וסגן ראש המוסד, נפגשים בחברת בלוקצ'יין, באתר וואלה, 5 ביולי 2021 אביחי חיים, יוצא מהצללים: סגן ראש המוסד היוצא אהוד לביא מצטרף ל"כנפיים של קרמבו", באתר שווים, ‏9 במאי 2021
בוקובסקי

האם התכוונתם ל... ולדימיר בוקובסקי – דיסידנט סובייטי צ'ארלס בוקובסקי – משורר וסופר אמריקאי בוקובסקו בורובסקי
פרוקטר

האם התכוונתם ל... ארנסט פרוקטר – צייר אנגלי דוד פרוקטר – אמנית אנגליה, אשתו של ארנסט פרוקטר ויליאם פרוקטר – איש עסקים, ממייסדיי פרוקטר אנד גמבל פרוכטר פרוקטור
פילפ וייס

פילפ וייס (בהונגרית: Weiss Fülöp; פשט, 31 בדצמבר 1859 – ציריך, 28 במרץ 1942) היה כלכלן יהודי-הונגרי, נשיא בנק, חבר הבית העליון של הפרלמנט ההונגרי. פילפ וייס נולד במשפחה יהודית כבנם של אברהם וייס ושל ושל קרולין סטרנסקי. הוא למד בדרזדן, שם סיים את לימודיו באקדמיה למסחר. בשנת 1882 הצטרף לבנק המסחרי ההונגרי של פשט, בו הפך למנכ"ל בשנת 1911. לאחר מותו של לאו לאנצי (1921), נבחר לנשיא הבנק עד להתפטרותו בשנת 1938. וייס ניהל את חברות המסחר והתעשייה של הבנק והיה פעיל משמעותי בתחום הפיננסי בבלקן. אחרי מלחמת העולם הראשונה היו לו זכויות רבות בהקמת חברות טקסטיל ובפיתוח הענף בהונגריה. הוא היה נשיא "האיגוד הלאומי של יצרני הטקסטיל ההונגריים", חבר בוועד הפועל של "התאחדות התעשיינים הלאומית" והיועץ הראשי של הבנק הלאומי ההונגרי. הוא היה חבר הבית העליון של הפרלמנט ההונגרי מאז 1927. כתוצאה מהחוק היהודי הראשון (שבעקבותיו באו החוק היהודי השני והחוק היהודי השלישי) הוא נאלץ להתפטר בשנת 1938. בלה אימרידי (ראש ממשלת הונגריה, אנטישמי), שהנהיג את החוק - ושהיה לו בעבר מוצא יהודי כלשהו - עבד ב"בנק המסחר של פשט" בשנות ה-20 של המאה ה-20 ופילפ וייס היה פטרונו. רעייתו הייתה פלורה גאראי (1864–1929), איתה התחתן ב-26 באוקטובר 1884 בבודפשט. ילדיהם: אלאונורה וייס, בכינוייה אלי (1885–?). בעלה הראשון היה קורנל קלטי (1877–1943), בעל מפעל לכימיקלים, ובעלה השני היה לאיוש ואלקו, חבר הפרלמנט ושר. מאריה, אילונה, גבריאלה וייס (1889–1927). בעלה היה פאל בירו (1881–1955), שהיה כלכלן ומנהל חברות, חבר האספה הלאומית של הונגריה במשך שנים רבות. לקסיקון ביוגרפי הונגרי. עורכת ראשית אגנש קניירש. כרך מילואים. ISBN 963-05-2500-3 לקסיקון יהודי הונגרי. 1929. עורך פטר אויווארי. פילפ וייס פילפ וייס במוזיאון הספרותי פטפי פילפ וייס - ספרות המאה העשרים - לורד החסד הצעיר ביותר של השבוע מיהו מי. לקסיקון בני זמננו לקסיקון פוליטי הונגרי. 1929 דון פטר: סיפורי יהדות הונגריה. לקסיקון אנקדוטה. עורך ובנוסף לקסיקון ביוגרפי. טמאש ראי. בודפשט, מכבי, 1997. מותו של פילפ וייס (התעשייה ההונגרית, אפריל 1942) "Születési bejegyzése a pesti izraelita hitközség születési akv. 801/1859. folyószáma alatt". "Egy miniszterelnök: Imrédy Béla". A holokauszt Magyarországon. "Házasságkötési bejegyzése a pesti neológ izraelita hitközség házassági akv. 441/1884. folyószáma alatt".
הספרייה הלאומית של איי פארו

הספרייה הלאומית של איי פארו היא ספרייה ציבורית ומחקרית של איי פארו. בספרייה נמצא אוסף גדול של ספרים בשפה הפארואזית, עבודות של סופרים ומתרגמים פארואזיים ועבודות בנושא איי פארו. ראשיתה של הספרייה הלאומית בשנת 1828. ב-1828 המושל הדני של איי פארו כריסטיאן לודוויג טיליש ומבקר המחוז שלו ינס דודסן הקימו ספריית קריאה של טורסהאבן בהשראתו של קרל כריסטיאן ראפן. יותר מאוחר הפכה ספרייה זו לספריית איי פאר ואשר בסופו של דבר הפכה לספרייה הלאומית של איי פארו. האוסף הראשוני של ספרים נתרם על ידי קרל כריסטיאן ראפן עצמו וחבריו מרחבי אירופה. ב-1831 אוסף הספרייה מנה 2,860 כרכים, עד 1841 מספר הכרכים הוכפל. הספרייה רכשה מבנה משלה ועברה אליו בשנת 1830. ינס דודסן עבד בתור ספרן בספרייה זו עד יום מותו בשנת 1878. עד 1850 היו בספרייה 5,000 כרכים. בין 1878 - 1905 פרויקט הספרייה קרטע בגלל מחסור בכספים, אך ב-1905 פרלמנט איי פארו, לוגטינג, החליט לתמוך כספית בספרייה. פריחתה של הספרייה החלה בשנת 1921 תחת ניהולו של בלשן מדס יעקובסן. בתקופת מאבק שפות, בין דנית לפארואזית שימשה הספרייה כמקום מפגש בין סופרים ופוליטיקאים פארואזיים. הספרייה עברה למבנה חדש בשנת 1931. לאחר כינון שלטון עצמאי באיי פארו בשנת 1948 לוגטינג הגדיל את התמיכה הכספית ושמה שונה, באופן רשמי, לשפה הפארואזית. ב-1952 התקבל חוק, לפיו הספרייה הפכה לספריית הפקדה, המו"לים מחויבים להפקיד ארבעה עותקים. ב-24 בספטמבר 1981 הספרייה שוב עברה למבנה חדש בתכנונו של אדריכל פארואיזי יעקופ ראולי גרגוריסן. ב-2011 כדי לחסוך בעלויות התפעול אוחדה הספרייה הלאומית עם הארכיון הלאומי של איי פארו, המוזיאון הלאומי של איי פארו, מוזיאון הטבע של איי פארו ומעבדה ביולוגית ימית קלדבק, איחוד זה יצר את המורשת הלאומית הפארואזית (פארואזית: Søvn Landsins). Grage, Joachim and Mohnike, Thomas (eds), Geographies of knowledge and imagination in 19th century philological research on Northern Europe, Cambridge Scholars Publishing, 2017, p.121 מדיה וקבצים בנושא הספרייה הלאומית של איי פארו בוויקישיתוף האתר הרשמי של הספרייה הלאומית של איי פארו Geographies of knowledge and imagination in 19th century philological research on Northern Europe, p.121 האתר הרשמי של הספרייה הלאומית של איי פארו
האיטים הודים

האיטים הודים הם תושבי האיטי, שמוצאם הוא הודי. נכון לשנת 2011, ישנם כ-10,000 תושבים בהאיטי, שמוצאם הוא ממדינת הודו או מתת-היבשת ההודית. הקהילה ההודית בהאיטי מורכבת בעיקר מאנשי עסקים. רוב המהגרים מתת היבשת ההודית הם ממדינת הודו. במהלך רעידת האדמה בהאיטי בשנת 2010, רבים מבני הקהילה ההודית איבדו את בתיהם ופנו לממשלת הודו בבקשה להעניק להם סיוע כספי לבניית חייהם מחדש. ההודים שרצו לחזור להודו, לא יכלו לעשות זאת, משום שלא היו טיסות מהאיטי ואליה, והדרך היחידה לטוס להודו הייתה דרך הרפובליקה הדומיניקנית השכנה, שלא איפשרה זאת. יחסי האיטי–הודו "Indians in Haiti seek monetary help". The Hindu (בIndian English). 2010-02-18. ISSN 0971-751X. נבדק ב-2021-07-14.
הרישיון הציבורי של יאהו!

יאהו! רישיון ציבורי הוא רישיון לתוכנה חופשית על ידי Yahoo! ממשפחת רישיונות Copyleft. משתמשים בו בין היתר בגרסאות ישנות של התוכנה השיתופית Zimbra. היא מאושרת על ידי המוסד לתוכנה חפשית כרישיון תוכנה חינמית (אם כי אינו תואם את GPL). Zimbra.com. "Yahoo! Public License, Version 1.1 (YPL)". Zimbra. נבדק ב-2010-08-19. Zimbra.com. "Zimbra Licensing". Zimbra. נבדק ב-2010-10-09. "Various Licenses and Comments about Them". Free Software Foundation. 2009-07-17. נבדק ב-2010-08-19. ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
אייווייס U6

אייווייס U6 (באנגלית: Aiways U6) היא מכונית חשמלית במרכב קרוסאובר קופה, בעלת חמישה מקומות ישיבה, שמיוצרת על ידי אייווייס משנת 2022. היא הוצגה בתערוכת הרכב הבינלאומית של שאנגחאי באפריל 2021. היא כוללת שדרוגים רבים מהאייווייס U5, וגם מבוססת עליו. כשנחשפה הודיעה אייווייס כי מערכת ההנעה שלה לא תהיה שונה משל ה-U5, אך לקראת תחילת הייצור הודיעה כי נעשו שינויים במערכת ההנעה ותוצג מערכת הנעה חדשה. מדיה וקבצים בנושא אייווייס U6 בוויקישיתוף אתר האינטרנט הרשמי של אייווייס U6 אתר האינטרנט הרשמי של אייווייס U6 איווייז U6 נחשף - קרוסאובר קופה חשמלי, באתר קארטיוב, ‏30 באפריל 2021 איווייז U6 החשמלי מתקרב לפס הייצור - בהמשך השנה גם בישראל - cartube, באתר www.cartube.co.il